Yewwi-d awal daɣen ɣef lxuf d tugdi i tezreɛ temhersa tafransist deg ulawen n yizzayriyen, imi uɣalen Ur ganen am zal am yiḍ seg lxuf d lbaṭel i yettɛedayen fell-asen. Imi aṭas n wwin ɣer leḥbas, aṭas n tyemmatin iwumi terɣa tassa-nset ɣef dderya n tɛebuṭ-nset, deqqs n yigerdan i sgujlen, deqqs n tlawin id yeqqimen d tuǧǧal, aṭas n terwiḥin i wwin deg yifassen-nsen ur ǧǧin argaz neɣ tameṭṭut, amɣar neɣ ilemzi, mecṭuḥ neɣ meqqer; seɣlin ixxamen, serɣen tizemrin, ǧǧan-d ccama daxel n yal azzayri. Lameɛna anecta yak ur yeǧǧi ara leqbayel ad aysen imi mazal sɛan asirem d akken ad yass wass ad d-ban tlelli, fkan lɛehd ɣef yiman-nsen ad sufɣen listiɛmar seg tmurt-nsen: